Zuma stel Mogoeng aan as hoofregterPresident Jacob Zuma het regter Mogoeng Mogoeng aangestel as die land se nuwe hoofregter. Zuma het dié aankondiging gemaak tydens ŉ spesiale mediakonferensie by die presidensiële gastehuis in Pretoria. Die Regterlike Dienskommissie (RDK) het die naweek onderhoude gevoer met Mogoeng waartydens hy onder meer uitgevra is oor sy godsdienstige oortuigings, sy gebrek aan ondervinding vir dié pos en sy vorige uitsprake. Die RDK het hierna aan Zuma aanbeveel dat Mogoeng die land se nuwe hoofregter moet wees. Zuma is erg gekritiseer oor die wyse waarop hy Mogoeng benoem het. Daar is onder meer kommer uitgespreek oor die feit dat die RDK weier om nog benoemings te aanvaar. Die pos van hoofregter is vacant gelaat nadat Sandile Ngcobo se termyn in Augustus verstryk het